open-index/open-wikipedia-markdown huggingface dataset:
Tarbes

**Tarbes** er en kommune i departementet Hautes-Pyrénées i regionen Occitanie sør i Frankrike. Tarbes er *[[préfecture]]* (administrasjonsby) i departementet og ligger der elven Échez munner ut i Adour, og er en del av den historiske regionen Gascogne. Byen har det nest største storbyområdet i Midi-Pyrénées med 110&nbsp;000 innbyggere.

Byen er sete for Tarbes-et-Lourdes bispedømmet.

Sør for byen ligger pilegrimsbyen Lourdes, og litt lenger sør ligger grensen til Spania.

## Tour de France
Tarbes har flere ganger vært start- eller målby for etapper i sykkelrittet Tour de France. Byen var startby for 17. etappe i 1993, 16. etappe i 1995, 14. etappe i 2001 og for 11. etappe i 2006. Byen var målby for 9. etappe i 2009.

## Befolkningsutvikling
***Antall innbyggere i kommunen Tarbes***

## Referanser


## Eksterne lenker
* 
* Kommunedata INSEE
Pär Stenbäck

**Pär Stenbäck** (født  12. august 1941 i Borgå, Finland) er en finsk politiker. Han har vært medlem av byrådet i Esbo og var i perioden 1970–1985 medlem av Finlands riksdag. Han var finsk undervisningsminister 1979–1982 og  utenriksminister 1982-1983. Videre var han partileder for Svenska folkpartiet i perioden 1977-1985. Han har også vært generalsekretær Det internasjonale Røde Kors i Genève og for Nordisk ministerråd i København (1992-96).

## Referanser


## Eksterne lenker
* Personlig nettside
* 
*
Omvendt polsk notasjon

I **omvendt polsk notasjon, OPN** (eng: *reverse polish notation*, RPN) eller *postfiksnotasjon*, skriver man operatoren etter operandene i et matematisk uttrykk. Dette medfører blant annet at man unngår bruk av parenteser. Omvendt polsk notasjon kan betraktes som en variant av polsk notasjon, utformet av den polske matematikeren Jan Lukasiewicz som innførte notasjonen på 1920-tallet.

**Eksempel**: (a+b)/(c-d) blir i OPN til ab+cd-/

Man kan skrive et uttrykk fra den ordinære infiksnotasjonen til postfiksnotasjonen ved hjelp av Dijkstras sidesporsalgoritme.

Omvent polsk notasjon ble introdusert i 1954 av Burks, Warren og Wright og ble uavhengig av dette gjennoppfunnet av F. L. Bauer og E. W. Dijkstra tidlig i 1960-årene i den hensikt å redusere behovet for datamaskinminne og for å kunne bruke stack ved behandling av matematiske uttrykk. Notasjonen og algoritmene for dette ble senere videreutviklet av den australske filosofen og vitenskapsmannen Charles Hamblin.

## Behandling av regnestykker med omvendt polsk notasjon
Beregning av matematiske uttrykk skrevet med omvendt polsk notasjon er lett å utføre på en datamaskin ved hjelp av en stack. Beregningen skjer ved å lese uttrykket fra venstre mot høyre. Hver gang en operand inntreffer legges den på stacken. Når en operator inntreffer fjernes det aktuelle antall operander fra stacken, regnestykket utføres med disse operandene, og resultatet legges i stacken. Slik fortsetter beregningen til den er ferdig og det eneste som da ligger igjen i stacken er det endelige resultatet.

## Omvendt polsk notasjon på regnemaskiner
Sett fra datamaskinens og regnemaskinenes «synspunkt», er omvendt polsk notasjon lettere å behandle en infiksnotasjonen, fordi regneroperatorene opptrer i den rekkefølge de skal utføres. De første matematiske bord-regnemaskiner ble markedsført og solgt før utviklingen av Integrerte kretser, og måtte derfor inneholde tusenvis av ulike  elektronikkomponenter: Valget av omvendt polsk notasjon reduserte behovet for antall komponenter, og dermed også hele regnemaskinens fysiske størrelse.

I 1970-årene var teknikken bak de integrerte kretsene kommet så langt, at all elektronikk til en regnemaskin kunne samles på en av disse «chipene»: Fra nå av hadde regnemaskin-fabrikantene, fra et teknisk synspunkt, fritt valg mellom omvendt polsk notatsjon, og den mere vanlige formen – produksjonskostnaden ble uansett den samme. Enkelte fabrikanter, med Texas Instruments i spissen, valgte å benytte den mer vanlige infiksnotatsjonen, mens andre, spesielt Hewlett-Packard, fortsatt leverer lommeregnere hvor regneoppgavene skal tastes inn med omvendt polsk notatsjon.

## Referanser
Nesvik

:*«Nesvik» er også navnet på et sted på Færøyene, se [[Nesvík]].*

**Nesvik** er ei bygd og et fergested sørvest på Jøsneset i Hjelmeland kommune i Rogaland. Bygda ligger på nordsiden av Jøsenfjorden der den munner ut i Ombofjorden.  Fergesambandet Hjelmeland–Nesvik–Skipavik har anløp her.

## Kommunikasjon
Bilfergen MF "Hydra", drevet av hydrogen og tilhørende Norled, trafikkerer sambandet. 

Frem til slutten av 1970-årene hadde Nesvik dampskipskai anløp av lokalrutebåt fra Stavanger. I 1980 ble Jøsneset forbundet med Ryfylkevegen ved en elleve kilometer lang vei fra Nesvik innover Jøsenfjorden til Vindsvik. Her var det fergesamband til Tøtlandsvik på sørsiden av Jøsenfjorden og vei til kommunesenteret i Hjelmelandsvågen. 

Ti år senere, 1. juni 1990, ble fergesambandet flyttet til munningen av Jøsenfjorden. Fergen går fra Nesvik til Sande litt sør for Hjelmelandsvågen og er en del av riksvei 13. Det er også fergeforbindelse til Skipavik på øya Ombo. Nesvik er også anløpssted for hurtigbåt til og fra Stavanger; oftest med bytte av båt på Judaberg.

I desember 2009 ble det lansert planer om å erstatte fergen med en undersjøisk tunnel fra Nesvik til Hjelmeland med en sidegrein til Ombo. Prosjektet var en skisse som fikk navnet Jøsenfast.

## Kulturminner
Rett vest for fergeleiet er registrert et aktivitetsområde fra eldre steinalder. Dette er automatisk fredet. 

Litt høyere opp, på en lokalitet kalt Porsberg, ble det gjort løsfunn og registrert et aktivitetsområde i 1977, men her ble det ikke gjenfunnet noe i 2018 og status ble endret ti tapt. 

## Referanser


## Se også
*Fergesambandet Hjelmeland–Nesvik–Skipavik
Skiftun

**Skiftun** er den største bygda på Jøsneset i Hjelmeland kommune.  Bygda ligger midt på Jøsneset og vender mot Ombofjorden.  Det er ca. 3 km langs fylkesvei 656 til fergeleiet på Nesvik der Ryfylkevegen går innover Jøsenfjorden og videre mot Suldal.  Fra Nesvik er det fergeforbindelse til kommunesenteret i Hjelmelandsvågen og herfra går Ryfylkevegen sørover mot Tau og Stavanger.  Det er også forbindelse til Skipavik på øya Ombo. 

På Skiftun er det barnehage og gravplass med kapell, frem til høsten 2014 var det også barneskole. Tidligere var det også butikk og rutebåtanløp her.
Fred Erentz

**Frederick Charles Erentz** (født mars 1870 i Broughty Ferry, død 6. april 1938 i Dundee) var en skotsk fotballspiller. Erentz, som var fullback, spilte for Dundee Our Boys og Newton Heath, forløperen til Manchester United.

## Karriere

Erentz spilte for Newton Heath i ti sesonger, mellom 1892 og 1902. Første kampen for klubben fant sted 3. september 1892, da laget møtte Blackburn Rovers. Ha la opp etter sesongen 1901/02 på grunn av en kneskade, like før klubbens navnebytte til dagens Manchester United. Erentz hadde sammenlagt 310 kamper og ni scoringer for klubben, 280 av kampene og samtlige av scoringene i serien.

## Privat

Erentz bror, Harry Erentz, var også fotballspiller i Newton Heath. Erentz' far var dansk.

## Referanser


## Litteratur
* 
* 

## Eksterne lenker
* «Fred Erentz», spillerstatistikk fra StretfordEnd.co.uk
Samson av Mauvoisin

**Samson av Mauvoisin** (død 1161) var en fransk erkebiskop av Reims i tiden fra 1140 til 1161.

Han var en betydelig historisk figur i sin tid. Han deltok i å få arrestert Éon de l'Étoile, en selvproklamert Messias, og i 1157 klaget erkebiskop Samson av Reims at kjetteri, manikeisme som han kalte det, var blitt utbredt i hele hans bispedømme av omreisende vevere som fordømte ekteskapet og oppmuntret til seksuell promisskuitet.

I 1152 fungerte han på vegne av Eleanora av Aquitaine i hennes skilsmisseforhandlinger med Ludvig VII av Frankrike. Han deltok i den generelle fredserklæringen som ble gjort av kong Ludvig VII ved Soissons i 1155.

## Referanser


## Eksterne lenker
* Brev til Bernard av Clairvaux, fransk
* Brev til pave Innocent II, fransk
Magnhild Skjelland Kjærås

**Magnhild Skjelland Kjærås** (født 23. juli 1917, død 22. september 1994) var en norsk sanger (alt) fra Andebu. I sine yngre år tok hun sangundervisning hos flere lærere, for eksempel hos Dagny Sandvik i Oslo.

Kjærås debuterte i  1950 som slagersanger for HMV med «Si mig sigøyner»/«Lykkesangen».

Hun opptrådte som solist i kirkekonserter og spilte inn en rekke plater for Lutherstiftelsen.

Kjærås var også en dyktig oppleser og gjorde stor lykke i TV-programmet Husker du? i 1977, hvor hun såvel sang som leste historier på gammel Andebu-dialekt

Hun har også mottatt Andebu kommunes kulturpris.

## Referanser
Flipper

***Flipper*** er en amerikansk drama- og eventyrserie for barn og unge som gikk på NBC fra 1964 til 1967. Serien handlet om delfinen «Flipper» som holdt til hos parkvokteren Porter Ricks og hans to sønner Sandy og Bud i Florida. 

Serien ble sendt på NRK fra 1966 på TV3 fra 1988 og på TV 2 fra 1992.

## Handling
Serien følger delfinen *Flipper* som holder til hos parkvokteren *Porter Ricks* og hans sønner *Sandy* og *Bud* De bor på hovedkvarteret på *Coral Key Park*. Sammen med familien Ricks Flipper hjelper til med å beskytte parken og bevare dyrelivet. Han er også flink til å sette fast kriminelle i parken. Han redder dessuten også *Bud* fra farlige situasjoner.

## Rolleliste
* Brian Kelly: Ranger Porter Ricks
* Luke Halpin: Sandy Ricks
* Tommy Norden: Bud Ricks
* Ulla Strömstedt: Ulla Norstrand
* Andy Devine: Hap Gorman

## Bildegalleri

Flipper 1964.JPG|Tommy Norden, Luke Halpin og Brian Kelly.
Flipper 1964 2.jpg|Flipper
Flipper Halpin Norden 1965.jpg|Luke Halpin og Tommy Norden
Flipper Brian Kelly 1964.jpg|Brian Kelly
Ulla Stromstedt Flipper 1966.jpg|Ulla Stromstedt


## Referanser


## Eksterne lenker
* 
* ''Flipper'' episode guide
Tennsnor

**Tennsnor** (**detonerende lunte**, **dettlunte**) er et eksplosiv som er oppbygget med en kjerne av sprengstoffet pentritt (PETN), pentritt brukes også til fremstilling av plastisk sprengstoff. Sprengstoffkjernen er fastholdt av et lag garn, og utenpå garnet er det støpt et vanntett lag plast.

Tennsnor anvendes til overføring av detonasjon fra detonator til sprengladning eller fra en sprengladning til en annen. Tennsnor anvendes ennvidere som pipeladning ved sprengning av betong og ved oversprengning av tre m.v. Sprenghastigheten for tennsnor er ca. 7&nbsp;400 m/s.

Nonel minner om en tennsnor, men inneholder langt mindre sprengstoff. Dette systemet brukes for å sette av sprengladninger uten bruk av åpen flamme eller elektrisitet.

## Se også
* Lunte
U55 (Berlins undergrunnsbane)

**U55** var en nybygget U-Bahn-linje i Berlin som var første byggetrinn i forlengelsen av U5 fra Alexanderplatz til Hauptbahnhof.  Byggingen startet på 1990-tallet, men ble av økonomiske grunner stanset i 2001. Senere ble byggingen gjenopptatt og linjen ble åpnet 8. august 2009.U55 gikk fra Hauptbahnhof til Brandenburger Tor og hadde bare en mellomstasjon – Bundestag. Den hadde pendeltrafikk på ett spor med avgang hvert tiende minutt fra Brandenburger Tor (0, 10, 20, 30, 40 og 50 minutter over hver time) og fra Hauptbahnhof 5 minutter senere. Trafikken ble innstilt 17. mars 2020 i forbindelse med sammenføyningen med U5 og gjenopptatt 4. desember samme år - nå som en del av den forlengede U5.

## Linjekart

|}

## Litteratur
*Arbeitskreis Berliner Nahverkehr/Berliner Fahrgastverband: Berliner U-Bahn-Chronik, 2007, ISBN 978-3-89218-110-1
*Meyer-Kronthaler/Kurpjuwit: Berliner U-Bahn, In Fahrt seit über hundert Jahren, 2. erwiterte Auflage, 2009, ISBN 978-3-8148-0170-4

## Eksterne lenker
*
Graeme Hogg

**Graeme Leven Hogg** (født 17. juni 1964 i Aberdeen) er en tidligere skotsk fotballspiller som har spilt for en rekke britiske klubber på 1980- og 1990-tallet. Hogg var forsvarsspiller og spilte primært som midtstopper.

Hogg begynte sin karriere hos Manchester United i 1984 og spilte 83 seriekamper for klubben før han dro videre til Portsmouth i 1988. I United ble Hogg FA-cup-vinner etter at laget slo Everton 1–0 i finalen på Wembley under FA-cupen 1984/85, men Hogg var ikke med i troppen som vant finalen. Mens han var på Old Trafford ble han også lånt ut til West Bromwich Albion i 1987.

Etter å ha spilt 100 seriekamper for Portsmouth dro han i 1991 tilbake til sitt hjemland og skrev under for Heart of Midlothian. Under en treningskamp mot Raith Rovers kritiserte han lagkaptein Craig Levein såpass at Levein svarte med å gå inn i en slåsskamp med Hogg, med det resultat av at sistnevte fikk et alvorlig nesebrudd. Begge ble ilagt strenge straffer gjennom at Hogg fikk ti kampers karantene mens Levein på sin side fikk tolv kamper.

Graeme Hogg spilte også for Notts County (hvor han var med på å vinne Anglo-Italian Cup) og Brentford før han la opp som aktiv fotballspiller i 1998.

## Referanser


## Eksterne lenker
* 
* Spillerprofilen til Hogg på Stretford End.co.uk
Spionkopen

**Spionkopen** er en fjellknaus like ved Søsterbekk holdeplass vest for Bjørnfjell langs Ofotbanen, øst i Narvik kommune i Nordland. Den har en høyde på 603 meter over havet.

Fjellhøyden er oppkalt etter fjellet *Spion Kop* i Sør-Afrika, kjent fra slaget ved Spion Kop under boerkrigen. Da nyheten om slaget nådde rallarene som bygget Ofotbanen i 1900, oppkalte de denne fjellhøyden etter Spion Kop, etter å ha sett likheten mellom den og bildet av den sørafrikanske originalen i avisene. Navnet ble gitt av stikningslaget under byggingen av Ofotbanen, ettersom stikning av bane medførte kartoppmåling var det vanlig å gi stedsnavn under arbeidet som senere ble værende.

Under kampene om Narvik under andre verdenskrig var dette et av områdene som de allierte kjempet mot tyskerne om, og den tyske kommandanten for de tyske styrkene i og rundt Narvik, generaloberst Eduard Dietl hadde sitt hovedkvarter like ved, i Solheimsbrakka. Spion Kop betyr «Spionkoppen» eller «Spionhaugen», og akkurat som at det sørafrikanske fjellet var en strategisk utkikkspost, fant Dietl også det norske Spionkop som en god strategisk utkikkspost, med kontroll over jernbanen til Sverige like ved.

Spionkopen har også gitt navn til en 320 meter lang jernbanetunnel fullført i 1988.

## Se også
* The Kop

## Referanser
Walter Cartwright

**Walter Cartwright** (født januar 1871 i Nantwich, død ukjent) var en engelsk fotballspiller. Cartwright, som var midtbanespiller, spilte for Crewe Alexandra og Newton Heath, senere Manchester United.

Cartwright spilte for Nantwich Town og Heywood Central før han gikk til Crewe Alexandra. Cartright gikk til Newton Heath juni 1895, og spilte mot sin forrige klubb i sin første kamp for Newton Heath 7. september samme år. Cartwright spilte kun i engelsk 2. divisjon med Newton Heath, senere Manchester United, og la opp like før klubben rykket opp på øverste nivå.

## Referanser


## Litteratur
* 
* 
* 

## Eksterne lenker
* «Walter Cartwright», spillerstatistikk fra StretfordEnd.co.uk
Sosial

**Sosial** er et ord avledet av latin *socius*, «forbundsfelle», som betegner alt som angår samfunnet. Ordet har en svært vidtfavnende bruk, spesielt i sammensetninger med andre ord.

## Ord der sosial inngår
*Sosialøkonomi
*Sosialfilosofi
*Sosialpolitikk
*Sosiale medier
George Vose

**George Vose** (født 4. oktober 1911 i St. Helens, død 20. juni 1981) var en engelsk fotballspiller. Vose, som var midtbanespiller, spilte for Manchester United fra 1932 til 1946.

Vose spilte for Peaslee Cross Athletic, før han gikk til Manchester United i 1932. debuterte i United 26. august 1933 mot Plymouth Argyle.

## Referanser


## Litteratur
*
Velferdspolitikk

**Velferdspolitikk**, tidligere **sosialpolitikk**, er den delen av offentlig politikk som omhandler befolkningens sosiale og økonomiske velferd. Den omfatter lover og administrative tiltak som har til hensikt å forebygge og avhjelpe nød, samt å sikre et grunnleggende nivå av velferdstjenester for alle innbyggere.

Et sentralt element i velferdspolitikken er tilbudet av sosiale tjenester og trygdeordninger, som blant annet inkluderer helsetjenester, pensjoner, arbeidsledighetstrygd og sosialhjelp. Velferdspolitikken henger ofte tett sammen med andre politiske områder, som økonomisk politikk, boligpolitikk og arbeidsmarkedspolitikk.

## Historisk utvikling
Moderne velferdspolitikk har historiske røtter i tidligere tiders fattigomsorg, og har utviklet seg betydelig siden midten av 1900-tallet. Etter andre verdenskrig har de fleste land innført ulike former for velferdspolitikk, selv om innretningen og omfanget varierer betydelig mellom ulike land. Stater som i stor grad baserer seg på omfattende offentlige velferdsordninger omtales gjerne som velferdsstater.

Velferdspolitikk ble tidligere betegnet som *sosialpolitikk*. I en videre forstand kan velferdspolitikk vise til all politikk som har betydning for individers livsvilkår og velferd. Dette inkluderer områder som helsevesen, utdanning, familiepolitikk, rettsvesen og arbeidsliv.

## Utvidet betydning
I sin mest omfattende betydning kan velferdspolitikk også berøre normative og etiske spørsmål knyttet til menneskers liv og samliv. Eksempler på slike temaer er:

* Aktiv dødshjelp og eutanasi
* Assistert selvmord
* Ekteskap, skilsmisse og adopsjon
* Fattigdom og hjemløshet
* LHBT-rettigheter
* Prostitusjon
* Rusmiddelpolitikk, inkludert rusreform og alkohollovgivning
* Selvbestemt abort
* Juridisk anerkjennelse av tredje kjønn

## Referanser


## Eksterne lenker
*
Sosialfilosofi

**Sosialfilosofi** er det filosofiske studiet av sosial adferd (typisk av menneskers adferd). Sosialfilosofi tar opp en rekke temaer, fra lovers legitimitet, samfunnskontrakten eller kriterier for revolusjon til mer hverdagslige handlinger og endringer i menneskelig demografi.
Ray Bennion

**Samuel Raymond «Ray» Bennion** (født 1. september 1896, død 12. mars 1968) var en walisisk fotballspiller. Han spilte midtbane.

Han kom til Manchester United i 1921, og debuterte 27. august 1921 mot Everton. Han spilte til sammen 11 sesonger på Old Trafford, og på de 11 sesongene spilte han 301 kamper og scora tre mål. Han forlot United til fordel for Burnley i november 1932.

Senere ble han trener, men måtte gi seg i 1964 på grunn av sviktende helse. Han døde i 1968, 71 år.
Stortingets tollkomité

**Stortingets tollkomite** var en fagkomité på Stortinget, som behandlet saker relatert til toll og tollvesenet. Komiteen ble opprettet i 1824, da Stortinget – etter i en tidlig fase å ha operert med tallrike komiteer for enkeltsaker – besluttet å opprette faste komiteer for fagområder. 

I 1920 ble komiteen slått sammen med budsjettkomiteen til finans- og tollkomiteen. I 1923 ble så denne splittet til finanskomiteen og tollkomiteen. Fra 1931 var det igjen en felles finans- og tollkomite. Fra 1969 het denne finanskomiteen.

## Referanser
August Theodor Möbius

**August Theodor Möbius** (født 22. juni 1821 i Leipzig, død 25. april 1890) var en tysk professor i skandinavisk språk og litteratur (nordistikk) ved universitetene i Leipzig og i Kiel.

Han var sønn av matematikeren og astronomen August Ferdinand Möbius og Dorothea Christiana Juliane Rothe.

## Bibliografi
* *Catalogus librorum islandicorum et norvegicorum aetatis mediae editorum versorum illustratorum. Skáldatal sive Poetarum recensus Eddae upsaliensis. Theodorus Möbius concinnavit et edidit* (1856)
* *Analecta norroena; Auswahl aus der isländischen und norwegischen Litteratur des Mittelalters* (1859)
* *Edda Sæmundar hins fróða* (1860)
* *Fornsögur: [[Vatnsdæla saga|Vatnsdælasaga]], [[Hallfreðar saga|Hallfreðarsaga]], [[Flóamanna saga|Flóamannasaga]]* (eds. Guðbrandur Vigfússon & Theodor Möbius, 1860)
* *[[Hattatal]] Snorra Sturlusonar* (1881)

## Referanser


## Eksterne lenker
* 
* Hans Fix: „Lieber Möbius!“ Karl Weinholds Breslauer Briefe an Theodor Möbius (1874-1889). In: Śląska republika uczonych • Schlesische Gelehrtenrepublik • Slezská vědecká obec, vol. 7, hg. v. Marek Hałub u. Anna Mańko-Matysiak. Dresden-Wrocław 2016. S. 249-359. ISBN 978-3-86276-124-1
Nordre Lindeberg gård

**Nordre Lindeberg gård**, også kjent som *4H-gården* (en betegnelse som ikke lenger stemmer), ligger på Lindeberg i bydel Alna i Oslo. Gården eies av Oslo kommune, drives av Bymiljøetaten og har status som besøksgård.

Gården har opprinnelse fra middelalderen. Den var kirkegods driftet under Nonneseter kloster inntil reformasjonen hvor driften ble tatt over av kronen og senere solgt. Fra 1749 var gården eid av bønder. Deler av hovedhuset er trolig fra 1700-tallet. Det var da et enetasjes bygg med svalgang. En ny etasje ble senere bygget på, før bygget midt på 1800-tallet ble utvidet. Den nye låven ble bygget i 1997. 

Drabantbyenes utbygging på 1960- og 1970-tallet tok over deler av gårdens arealer. I 1979 ble gården drevet av ungdomsorganisasjonen, 4H-klubben og Oslo kommune. Den ble med det Norges første 4H-gård. Fra 1988 tok Bydel Furuset over deler av driften på vegne av Oslo kommune. Bydelens logo var et stilisert bilde av tårnet på Nordre Lindeberg gård.

## Referanser


## Eksterne lenker
* Groruddalen Historielag, 2009
* Oppdag Groruddalen 
* Bymiljøetaten om Nordre Lindeberg gård
Símun Petur Zachariasen

**Símun Petur Zachariasen** (født 2. november 1887 på Kirkja, død 15. oktober 1977 i Klaksvík) var en færøysk lærer, redaktør, sparebankdirektør og politiker (Sj.). Han var innvalgt på det færøyske Lagtinget fra Norðoyar 1928–1943 og 1946–1956.

Han var sønn av lærer Símun Mikkjal Zachariasen og hustru Malena Frederikka Simonsen. Faren var en ildsjel i utviklingen av det færøyske skriftspråket, og diktet fedrelandssanger og salmer. Han var eldre bror av lagtingsmann og minister Louis Zachariasen.

Símun Petur Zachariasen gikk en vinter på Føroya Fólkaháskúli og deretter Føroya Læraraskúli, og arbeidet som lærer i folkeskolen i Klaksvík fra 1914 til 1953. Han var blant pådriverne for å etablere både lokalavisen *[[Norðlýsið]]* og sparekassen på Norðoyar, og satt som redaktør i avisen fra 1915 til 1919 og som direktør i sparekassen fra 1919 til 1976.

Han var Klaksvíks borgermester 1930–1934.

Símun Petur Zachariasen var gift med Maria Henriksen fra Klaksvík. Deres sønn Álvur Zachariasen ble også lagtingsmann.

## Referanser
Lourdes (andre betydninger)

**[[Lourdes]]** er en by i det sydlige Frankrike som er et katolsk pilegrimsmål.

**Lourdes** kan også vise til:

**andre stedsnavn**,
* Lourdes (São Paulo), Brasil
* Nossa Senhora de Lourdes, Brasil
* Campo Alegre de Lourdes, Brasil
* Lourdes (Norte de Santander), Colombia
* Lourdes (Newfoundland and Labrador), Canada
* Notre-Dame-de-Lourdes, Manitoba, Canada

**andre betydninger**,
* *Lourdes*, tittelen på en roman fra 1894 av den franske forfatteren Emile Zola
* Lourdes SIGINT Station, Cuba
* Lourdes Stadium, et stadion i Drogheda, Irland
* En mindre figur i Animorphs

## Se også
* Lourdes (navn)
* Lourde
Ina Blom

**Ina Blom** (født 8. november 1961 i Oslo) er en norsk kunsthistoriker, kurator og kritiker. 

Blom har siden 2001 vært ansatt som professor i kunsthistorie ved Universitetet i Oslo, med 1900-tallets avantgarde-bevegelser som spesialfelt. Som kritiker har Blom skrevet for internasjonale kunsttidsskrifter som *[[Artforum]]*, *[[Frieze]]*, *[[Parkett (tidsskrift)|Parkett]]*, *[[Afterall]]* og *[[Flash Art]]*, i tillegg til å være fast kunstkritiker for *[[Aftenposten]]* i 1990-årene.

## Referanser


## Eksterne lenker

* Archivio Conz
Litteraturåret 1953

## Prisvinnere
*Premio Bancarella – Ernest Hemingway for *[[Den gamle mannen og havet]]*
*Nobelprisen i litteratur – Winston Churchill, Storbritannia
*Kritikerprisen fra Norsk kritikerlag tildelt Egil Rasmussen for * Sonjas hjerte *     
* Se Boklotteriets stipendiater 1953 
*Boklotteriet deler ut Litteraturfrämjandets stora pris til Ivar Lo-Johansson
*Mads Wiel Nygaards legat deles ut til Magnhild Haalke og Lizzie Juvkam

## Hendelser
* Hugoprisen deles ut for første gang
* Boklotteriet deler for første gang ut Litteraturfrämjandets stora pris
* Premio Bancarella etables og deles ut for første gang.
* Mads Wiel Nygaards legat deles ut for første gang
 
## Nye bøker og skrifter
**[[Casino Royale (roman)|Casino Royale]]* av Ian Fleming
**[[Det gamla riket]]* av Vilhelm Moberg
**[[Det lange farvel]]* (*The Long Goodbye*) av Raymond Chandler
**[[Den unevnelige]]* (*L'Innommable*) av Samuel Beckett
**[[Et hode kortere og andre hårreisende historier]]* (*Someone Like You*) av Roald Dahl
**[[Etter begravelsen]]* (*After the Funeral*) av Agatha Christie 
**[[Fahrenheit 451]]* av Ray Bradbury
**[[Folkets hus (bok)|Folkets hus]]* av Jan Myrdal
**[[Fordi vi skal leve]]* (*Battle Cry*) av Leon Uris
**[[Hornblower and the Atropos]]* av C.S. Forester
**[[Junkie (roman)| Junkie]]* av William S. Burroughs
**[[Kalle Blomkvist og Rasmus]]* av Astrid Lindgren
**[[King Arthur and his Knights of the Round Table]]* av Roger Lancelyn Green
**[[Mannen från tåget]]* av Janne Bergquist
**[[Og sa ikke et eneste ord]]* (*Und sagte kein einziges Wort*) av Heinrich Böll
**[[Paycheck]]* av Philip K. Dick
**[[Ring på Jeeves]]*  (*Ring for Jeeves*) av P.G. Wodehouse
**[[Satan Sends Flowers]]* av Henry Kuttner
**[[Skygger fra fremtiden]]* (*Childhood's End*) av Arthur C. Clarke 
**[[Sort knekt]]* (*A Pocket Full of Rye*) av Agatha Christie 
**[[Starman Jones]]* av Robert A. Heinlein
**[[Sølvstolen]]* (*The Silver Chair*) av C.S. Lewis
**[[Ture Sventon i Paris]]* av Åke Holmberg
**[[Vägen heter smal]]* av Jan Fridegård

## Fødsler

## Dødsfall

## Bildegalleri

Portrett_av_Hans_Aanrud_crop.jpg|Hans Aanrud(1863–1953)
Trond_Brænne_(cropped).jpg|Trond Brænne(1953–2010)
Torkelsen.jpg|Per Inge Torkelsen(1953–2021)
Jan_Kjærstad_Oslo_bokfestival_2011.jpg|Jan Kjærstad(1953–)
Lars-Saabye-Christensen_DSC05792_sh.jpg|Lars Saabye Christensen(1953–)
Don_Winslow_Leipziger_Buchmesse_2016.JPG|Don Winslow(1953–)


## Referanser


## Eksterne lenker
*
IG

**IG** kan sikte til:
* IG Farben, et tysk kjemisk konsern
* IG Farbenprosessen, en rettslig prosess mot 23 ledere i IG Farben etter andre verdenskrig
* IG Metall, en tysk fagforening
* IG (postområde), et postområde i området rundt Ilford i Stor-London og Essex i England
* Innsatsgruppe, en enhetstype i Sivilforsvaret
* Intergender

**Ig** kan sikte til:
* Ig Nobelprisen, en parodi på Nobelprisen
IS (andre betydninger)

**IS** kan sikte til:
* Is, vann i fast form
* Iskrem, et nærings- og nytelsesmiddel
* Den islamske staten Irak og Levanten, islamistisk terroristorganisasjon
* Interseksuell, en person som er født med så uklare kjønnskarakteristika at det oppstår tvil om barnets kjønn ved fødsel
* Informasjonssystem, et system for innsamling, lagring, behandling, overføring og presentasjon av informasjon
* Internasjonale Sosialister, sosialistisk organisasjon
* Islands landkode ifølge ISO 3166
Louis Zachariasen

**Louis Christian Oliver Zachariasen** (1890–1960) var en færøysk televerksdirektør og politiker. Han fremstod som Sjálvstýrisflokkurins leder i de forfatningsmessig omskiftelige 1940-årene, og han satt i Færøyenes første landsstyre (regjering) under hjemmestyreloven av 1948.

## Familie og yrkesliv
Han vokste opp på Kirkja på Fugloy som sønn av lærer Símun Mikkjal Zachariasen og hustru Malena Frederikka Simonsen. Blant hans søsken var lagtingsmann Símun Petur Zachariasen. Louis Zachariasen giftet seg i 1929 med Kristina (Nina) Hentze fra Sandur. Kristina Háfoss er deres datterdatter.

Han gikk lærerseminaret i Tórshavn fra 1908 til 1911 samt Askov højskole. Deretter underviste han i folkeskolen i Kirkjubøur og på Velbastaður. I likhet med Jákup Dahl og Símun Pauli úr Konoy kom han i konflikt med det danske embedsmannsstyret, fordi han insisterte på å bruke færøysk som undervisningsspråk.

Zachariasen reiste til Danmark og tok matematisk studentereksamen i 1918, og utdannet seg til elektronikkingeniør (cand.polyt.) ved Polyteknisk Læreanstalt i København. Mens han studerte, var han formann i den færøyske studenterforeningen i København fra 1920 til 1922. Etter studiene vendte Zachariasen tilbake til Færøyene, hvor han ble ingeniør i Telefonverk Føroya Løgtings og bosatte seg i Tórshavn. Han var direktør i televerket fra 1936 til han avgikk med pensjon i 1952.

## Politisk og organisatorisk arbeid
Ved siden av sitt virke i televerket var Zachariasen innvalgt på Lagtinget fra Suðurstreymoy fra 1940 til 1943 og fra 1946 til 1950. I den siste perioden var brødrene Zachariasen de eneste lagtingsmennene fra Sjálvstýrisflokkurin. Louis Zachariasen fremstod som Sjálvstýrisflokkurins leder i denne perioden.

Louis Zachariasen var redaktør i partiorganet *[[Tingakrossur]]* fra 1943 til avisen gikk inn i 1954.

Zachariasen ledet Lagtingets delegasjon til København som forhandlet frem en nyordning av Færøyenes valutaforhold. Han var også sentral i forfatningsstriden. I 1946 gikk færøyingene til folkeavstemning om løsrivelse fra Danmark. Etter at hjemmestyreloven trådte i kraft i 1948, ble Zachariasen visestatsminister i Andrass Samuelsens regjering, som satt fra 1948 til 1950.

Han var også tilsynsfører for arbeids- og fabrikktilsynet på Færøyene fra 1936 til 1950 og formann i Collegium Academicum Færoense fra 1933 til 1942.

## Forfatterskap
Både mens han levde og etter hans død har Zachariasens dikt, noveller og et skuespill om Páll fangi blitt utgitt. Romanen *Abbastova* utkom først som føljetong i julemagasinet *Følv* fra 1955 til 1959, men ble utgitt samlet i bokform i 1978.

Zachariasens oversettelse av første del av *[[Faust (Goethe)|Faust]]* ble trykt i tidsskriftet *[[Varðin]]*.

Han utgav også store avhandlinger om Færøyenes historie fra 1500- til 1700-tallet.

## Referanser
Samhandling

**Samhandling** er et begrep som er definert som: Vekselvirkning mellom to eller flere personer som handler i forhold til hverandre. Må derfor finne sted i forhandlinger mellom aktørene. 

## Opprinnelse og betydning

Ordet «samhandling» er et norsk begrep, og kommer opprinnelig fra dataverdenen. Betydningen var da «sømløs» samhandling i grensesnittet mellom maskin og menneske. Etterhvert har ordet også fått betydning som en handling, samspill, eller vekselvirkning også i grensesnitt mellom personer, organisasjoner, grupper, avdelinger, osv.

Samhandling skjer mellom, og på tvers av, ulike nivåer, organisasjoner, spesialiteter og profesjoner.

## Samhandling kan omfatte

*Kommunikasjon, både menneskelig og elektronisk
*Samarbeid
*Felles prosesser
*Erfaringsutveksling
*Arbeide sammen mot felles mål
*Informasjonsutveksling
*Dele kunnskaper
*Det å ha/få en felles oppfatning av et meningsinnhold
*Felles tiltak for å oppnå samme mål

## Generelt
Samhandling er som regel ikke et mål i seg selv, men et virkemiddel. Det har vist seg at bestiller-utførermodeller og konkurranseutsetting av enkelttjenester stimulerer til domenekonflikter og gir ineffektiv tjenesteproduksjon.

Det norske begrepet samhandling benyttes ofte for å beskrive ulike typer prosesser og kan omhandle både sosial og profesjonell interaksjon (Engelsk: interaction) mellom individer eller virksomheter. Torgersen og Steiro (2009) finner at begrepet samhandling kan ofte bli brukt som et ‘gitt’ begrep som erstatning for nabobegrep som samarbeid, samspill, koordinering, samordning og samvirke. De mener at til tross for at samhandling benyttes i økende grad i det norske samfunnet av både etater, bedrifter, forskere og lærebokforfattere er det sjeldent man tydeliggjør begrunnelsen for bruken av begrepet. Dette synes Torgersen og Steiro er problematisk fordi uklarheter kan føre til misforståelser og spenninger mellom aktører som samhandler. Professor Glenn-Egil Torgersen er redaktør for en Open access basert antologi med grunnforskning om samhandling med tittelen *Interaction: 'Samhandling' Under Risk: A Step Ahead of the Unforeseen*. Antologien har 32 forfattere som bidrar med ulike perspektiv og tolkninger av samhandling i ulike bransjer og disipliner.

## Se også
*Samhandlingsreformen

## Referanser


## Eksterne lenker
* 
* Paradigmeskifte innen samhandling
MCA Airlines

**MCA Airlines** var et flyselskap med base i Stockholm i Sverige. Hovedbasen var Stockholm-Arlanda flygplats. MCA Airlines startet flyvninger fra Oslo lufthavn, Gardermoen i september 2009 til Erbil i Irak med mellomlanding i Göteborg. MCA Airlines begjærte seg selv konkurs onsdag 11. november 2009.

## Destinasjoner før konkursen
MCA Airlines fløy til følgende destinasjoner:
*
**Larnaka 
*
**Athen 
**Thessaloniki 
*
**Bagdad 
**Erbil 
**Suleimania 
*
**Beirut 
*
**Oslo 
*
**Niš 
*
**Málaga 
*
**Göteborg 
**Malmö 
**Stockholm

## Flåte før konkursen
*1 Fokker 100
*1 Airbus A320-200 (flys av SmartLynx Airlines)

## Referanser
Kristin Ribe

**Kristin Ribe** (født 24. april 1972) er en norsk forfatter og kunstner. Hun debuterte i 2003 med romanen *Forsnakkelser*. 

Hun har hovedfag i nordisk fra NTNU. Oppgaven bærer tittelen *Fast när man varit död ett tag... Om sammenheng i litterære tekster ut fra forestillingen om tekst som vev og begrepene repetisjoner, motsetninger og gåter.* 

Hennes forfatterskap har røtter i blant annet fransk nyroman og poststrukturalistisk litteraturvitenskap, og er påvirket av Samuel Beckett, Marguerite Duras, Claude Simon og Jon Fosse.

## Stil
Ribe skriver i en drømmepreget stil med absurde hendelser med en intuivtiv logikk.

## Temaer
I sine romaner tar Kristin Ribe opp temaer som selvmord, konflikter mellom foreldre og barnk, psykisk sykdom og seksuelle overgrep. Romanen *Syn* skildrer en for tidlig død og sorgen den medfører.

## Bibliografi
* 2003: *Forsnakkelser.* Roman. Forlaget Oktober
* 2006: *Drikke det vannet som ormene hadde ligget i.* Roman. Forlaget Oktober 
* 2007: *Selvskadingens dynamikk.* Fagbok(Sammen med Anita Moe). Universitetsforlaget
* 2008: *VÅKE (Håret gråter jeg i).* Roman. Forlaget Oktober  
* 2010: *Syn.* Roman. Forlaget Oktober
* 2012: *Natt, regn* Roman. Forlaget Oktober
* 2015: *Ut av selvskading. Veier til forståelse* Fagbok. Fagbokforlaget
* 2015: */Lyte/* Roman. Forlaget Oktober
* 2021: *Aktivasjon* Roman. Forlaget Oktober

## Artikler
* Suicidologi no 3/2008, s 26-27 «Om kutting og bedring: å våge å tro på egne krefter»
* Tidsskrift for psykisk helsearbeid no 1/2009, s 69-75 «Holder du deg unna skarpe ting? – om å få det bedre – inni meg»

## Billedkunst
* 2001: Trøndelagsutstillingen, 3 arbeider 
* 2001: Utstilling med gruppa Sverm, Elektrobygget, NTNU 
* 2002: Trøndelagsutstillingen, 1 arbeid 
* 2002: Utstilling Galleri Blunk, Trondheim 
* 2004: Utstilling i eget rom Trondheim kunstforening, 6 arbeider 
* 2005: Utstilling med gruppa Sverm, Trondheim kunstforening, 3 arbeider 
* 2007: Trøndelagsutstillingen, 3 arbeider

## Referanser


## Kilder
*Presentasjon av Kristin Ribe i Forfatterkatalogen på Forfattersentrums nettsider

## Eksterne lenker
* Forfatterens egen nettside
Constance av Antiokia

**Constance av Antiokia** (født 1127, død 1163) var en prinsesse og regjerende av fyrstedømmet Antiokia (en korsfarerstat) fra 1130 og fram til sin død.

Constance var den eneste datteren til Bohemund II av Antiokia og hans hustru Alice, prinsesse av Jerusalem. Hun ble prinsesse av Antiokia da hun var kun fire år gammel under regentskapet til Balduin II av Jerusalem (1130&ndash;1131) og Fulko av Jerusalem (1131&ndash;1136). Hennes mor Alice ønsket ikke at fyrstedømmet skulle gå til Constance, og ville heller herske over det i eget navn. 

Alice forsøkte å inngå en allianse med den muslimske atabeg av Mosul, Zengi, og gikk så langt som å tilby å gifte bort Constance til en muslimsk prins, noe som var både en religiøs og politisk umulighet og en uhyrlighet på denne tiden, og denne planen ble forhindret av Alices far Balduin II, som deretter forviste sin datter fra Antiokia.

I 1135 forsøkte Alice på nytt å ta kontroll over fyrstedømmet og søkte en ektemann for Constance i Manuel I Komnenos av Østromerriket, den gang en arving til den bysantinske keisertronen. Fulko forviste Alice på nytt og gjenetablerte regentskapet for Constance. I 1136, fortsatt et barn, ble Constance gift med Raymond av Poitiers, sønn av hertug Vilhelm IX av Aquitaine, som adelen hadde skaffet i Europa i all hemmelighet. Alice ble lurt til å tro at Raymond skulle gifte seg med henne, og ydmyket forlot hun Antiokia for godt mens bryllupet ble gjennomført. 

Fra ekteskapet mellom Constance og Raymond ble det født tre barn:

* Bohemund III av Antiokia, som etterfulgte henne i 1163
* Maria av Antiokia (1145&ndash;1182), gift med (da omdøpt til «Xena») keiser Manuel I Komnenos
* Filippa av Antiokia, elskerinne av keiser Andronikos I Komnenos

I 1149 ble Raymond drept i slaget ved Inab og Constance giftet seg på nytt i 1153 til Reynald av Châtillon, en fransk ridder som tjenestegjorde i det andre korstog, og som ved dette giftemålet ble han medhersker av Antiokia. Fra dette ekteskapet fødte Constance en datter:

* Agnes av Antiokia (1154&ndash;1184), gift med Béla III av Ungarn

Ifølge noen kilder fikk Constance og Reynald ytterligere en datter ved navn Jeanne, som muligens ble den andre hustruen til italienske marki Boniface I av Montferrat.

Reynald av Châtillon ble tatt til fange i 1160 og tilbrakte de neste 16 årene i et fengsel i Aleppo. Det oppsto en krangel mellom Constance og hennes sønn Bohemund III, som forsøkte å gripe makten i Antiokia. Et opprør brøt ut, og Constance ble forvist fra byen. Hun døde i 1163.

## Referanser
Álvur Zachariasen

**Álvur Zachariasen** (1931–2022) var en færøysk politiker og sjømannsskolelærer. Han var medlem av det færøyske Lagtinget fra 1994 til 1998. Han representerte Sjálvstýrisflokkurin.

Han var sønn av lærer, redaktør og lagtingsmann Símun Petur Zachariasen og hustru Maria Henriksen, brorsønn av telefondirektør og lagtingsmann Louis Zachariasen samt sønnesønn av lærer og dikter Símun Mikkjal Zachariasen.

Han utdannet seg til skipper og var arbeidsformann i rederiet Lauritzen, så i Skipafelagið Føroyar. Zachariasen underviste ved sjømannsskolen i Klaksvík fra 1972 til han gikk av med pensjon i 1998.

Zachariasen var medlem av kommunestyret i Klaksvík fra 1981 til 1996 og innvalgt på Lagtinget fra Norðoyar i perioden 1994–1998. Han ledet Lagtingets landbrukskomité og satt i komiteene for industri og fiskeri frem til sammenslåingen til Lagtingets næringskomité i 1995. Han satt også i Lagtingets finanskomité. Sjálvstýrisflokkurin tapte sitt mandat i Norðoyar ved lagtingsvalget i 1998.

## Referanser
Kjell Stormoen

**Kjell Stormoen** (født 24. mars 1921 i Bergen, død 22. oktober 2010) var en norsk skuespiller, scenograf og teatersjef. Han var utdannet gravør.

Stormoen var scenograf ved det da nyåpnede Trøndelag Teater fra 1946 til 1948. Han var sjef for Rogaland Teater fra 1951 til 1952 og arbeidet som skuespiller ved Riksteatret fra 1952 til 1953, ved Den Nationale Scene fra 1953 til 1969 og ved Nationaltheatret fra 1969 til 1973.

Han var sjef for Trøndelag Teater fra 1973 til 1977 og igjen skuespiller ved Nationaltheatret fra 1980 til 1986. Som filmskuespiller har han medvirket i mer enn tyve filmer, deriblant *[[Kimen]]* (1974), *[[Streik (film 1975)|Streik]]* (1975) og *[[Eggs]]* (1995). For sin rolle i *[[Eggs]]* ble han tildelt Amandaprisen, som han delte med Sverre Hansen.

Det kongelige hoff kunngjorde 11. september 2009 at Kongen utnevnte Stormoen til kommandør av St. Olavs Orden «for hans innsats for norsk scenekunst, film og kulturliv.»

## Teaterroller (i utvalg)

Han har også spilt i komedier av William Shakespeare, Molière og Ludvig Holberg.

## Referanser


## Eksterne lenker
* Artikkel hos NRK i forbindelse med hans død
*
U5 (Berlins undergrunnsbane)

**U5** er en linje på Berlins undergrunnsbane mellom Hauptbahnhof og Hönow i retning vest–øst. Den betjener bydelene Mitte, Friedrichshain-Kreuzberg, Lichtenberg og Marzahn-Hellersdorf.

Linjen ble åpnet for trafikk til Friedrichsfelde i 1930 og hadde betegnelsen linje E. Den ble forlenget til Tierpark i 1973, til Elsterwerdaer Platz i 1988 og til Hönow i 1989. Den 4. desember 2020 ble strekningen forlenget fra Alexanderplatz til Hauptbahnhof med den tidligere linje U55. I denne sammenhengen ble tre nye stasjoner tatt i bruk - Rotes Rathaus, Museumsinsel og Unter den Linden.

Før forlengelsen var U5 den eneste undergrunnsbanen i Berlin som utelukkende gikk i tidligere Øst-Berlin.

På lang frist er en forlengelse planlagt videre til Turmstraße der den vil møte U9 og videre til Jungfernheide der det vil bli overgang til både U7 og S-Bahn. En videre forlengelse til Tegel lufthavn som kartet viser, blir neppe aktuell ettersom flyplassen har blitt nedlagt.

## Linjekart

|}

## Litteratur
*Arbeitskreis Berliner Nahverkehr/Berliner Fahrgastverband: Berliner U-Bahn-Chronik, 2007, ISBN 978-3-89218-110-1
*Meyer-Kronthaler/Kurpjuwit: Berliner U-Bahn, In Fahrt seit über hundert Jahren, 2. erwiterte Auflage, 2009, ISBN 978-3-8148-0170-4
Skjern Håndbold

**Skjern Håndbold** (stiftet 1992) er en håndballklubb i Skjern i Midtjylland i Danmark. Klubbens herrelag spiller i Herre Håndbold Ligaen. Bjarte Myrhol og Magnus Dahl spiller for klubben fra sesongen 2015/16. Klubben vant Herre Håndbold Ligaen i 2017.

## Referanser


## Eksterne lenker
*
Kermān (provins)

**Kermān** (persisk: استان کرمان *Ostān-e Kermān*) er en av de trettien provinsene i Iran. Den er den nest største provinsen (ostān) i Iran, og ligger sørøst i landet. Provinsen har en populasjon på 3&nbsp;164&nbsp;718, hvorav 534&nbsp;441 bor i administrasjonssenteret Kermān (by). 61% bor i urbane strøk, mens ca. 39% bor på landet. I 2010 ble området rammet av et kraftig jordskjelv.

Befolkningen i Kerman-provinsen inkluderer majoriteten Fars og mange iranske språklige grupper som Lorer, Kurder, Lak, Afshar-Tyrker, Jebal-Barezi, Zartoshti, Balucher, Larestani , Bandari og Ghassemlou. 

## Geografi
Kermān er den nest største provinsen i Iran og utgjør med sine 182 301&nbsp;km² 11% av ladnets landareal. De sentrale fjellkjedene i Iran strekker seg inn i provinsen og har tatt form av platåer. Det høyeste punktet er Hezar-fjellet på 4465 moh. Landskapet i Kermān består for det meste av stepper og ørken.

## Administrativ inndeling
Kerman er pr. 2004 delt inn i 16 *shahristān* (شهرستان). Disse er: 
Bāft, Bardsir, Bam, Jiroft, Rāvar, Rafsenjān, Rūdbār, Zarand, Sīrjān, Shahr-e-Bābak, Anbar Ābād, Ghal'e Ganj, Kermān, Manūjān, Kūhbanān og Kahnūj. Noen nyere oversikter viser også Mahan som en 17. shahristān.

Videre, består provinsen av 58 byer (shahr), 45 kommuner (bakhsh) og 142 landsbyer (dehestān).

## Næring
Kermān har stor produksjon av følgende naturressurser:
* pistasje (omtalt som grønt gull)
* dadler
* kull
* stål
* kobber

24% av alle landets gruver ligger i Kermān. I tillegg er Kermān kjent for sine tepper (ghali) og karve.

## Se også
*Jordskjelvet i Iran desember 2010

## Referanser


## Eksterne lenker
*
Sainte-Radegonde (Aveyron)

**Sainte-Radegonde** er en kommune i departementet Aveyron i det sørlige Frankrike. Det bor  innbyggere der pr. 2006. Ved den franske revolusjonen var det rundt 30 innbyggere. Selve byen Sainte-Radegonde ble opprettet på ordre fra kong Ludvig Filip av Frankrike den 3. juli 1837.

## Referanser


## Eksterne lenker
*
Bilal Velija

**Bilal Velija** (født 22. oktober 1982 i Negoino-Gostiva) er en makedonsk fotballspiller som spiller for den finske klubben JJK. I 2009 og 2010 spilte han for Løv-Ham.

Velija signerte for Løv-Ham foran 2009-sesongen og debuterte mot Moss i første serierunde. Før han kom til Norge hadde han spilt for Shkendija 79 i Makedonia finske FC PoPa, aserbajdsjanske FC Olimpik Baku og albanske KS Besa. Halvveis i 2010-sesongen ble Velija og Løv-Ham enig om å avslutte samarbeidet på grunn av at klubben gikk over til semiproffmodell.

Etter dette gikk han tilbake til albansk fotball og KS Besa.

## Referanser

## Eksterne lenker
*
Sainte-Radegonde

**Sainte-Radegonde** er navnet på flere kommuner i Frankrike. Disse stedene har fått navn etter den franske middelalderhelgenen Sankt Radegund (520–586):

* Sainte-Radegonde, Aveyron, i departementet Aveyron 
* Sainte-Radegonde, Charente-Maritime, i departementet Charente-Maritime *département*
* Sainte-Radegonde, Dordogne, i departementet Dordogne
* Sainte-Radegonde, Gers, i departementet Gers 
* Sainte-Radegonde, Gironde, i departementet Gironde
* Sainte-Radegonde, Saône-et-Loire, i departementet Saône-et-Loire 
* Sainte-Radegonde, Deux-Sèvres, i departementet Deux-Sèvres 
* Sainte-Radegonde, Saône-et-Loire, i departementet Saône-et-Loire

## Tidligere kommuner
* Sainte-Radegonde, Charente, i departementet Charente, i dag en del av Baignes-Sainte-Radegonde
* Sainte-Radegonde, Creuse, i departementet Creuse i dag en del av Budelière
* Sainte-Radegonde-en-Touraine, i departementet Indre-et-Loire, i dag en del av Tours
* Sainte-Radegonde, Somme, i departementet Somme, i dag en del av Péronne

### Se også
* Sainte-Radégonde, i departementet Vienne
* Sainte-Radégonde-des-Noyers, i departementet Vendée
UEFA-cupen

**UEFA-cupen** () kan peke på:

* UEFA-cupen i fotball for menn, offisielt *UEFA Cup* (siden 2009 kjent som *UEFA Europa League*)
* UEFA-cupen i fotball for kvinner, offisielt *UEFA Women's Cup* (siden 2009 kjent som *UEFA Women's Champions League*)
* UEFA-cupen i futsal for menn, offisielt *UEFA Futsal Cup* (siden 2018 kjent som *UEFA Futsal Champions League*)
Morten Espeland

**Morten Espeland** (født 19. januar 1972 på Stord) er en norsk skuespiller. Han er utdanna ved Statens teaterhøgskole i 1998, og debuterte samme år som Peter i Anne Franks Dagbok i regi av Olof Lindquist på Den Nationale Scene. Han ble i 1999 nominert til Heddaprisen i klassen Fremragende sceneprestasjon for hovedrolla som Gutten i Den 25. Timen av Per Olov Enquist, regi Aleksander Mørk-Eidem. I 2008 mottok han Heddaprisen i klassen Beste mannlige birolle for Peter Karpati i Den arabiske natta av Roland Schimmelpfennig, regi Jon Tombre. Han har vært på Det norske teatret fra 1999 til 2011, og spilt flere større roller: Bror i Så blir det stilt, av Arne Lygre, Poprisjtsjin i Ein gal manns dagbok av Nikolaj Gogol, Guten i Vakkert av Jon Fosse, tillelrollen i Rambuku av Jon Fosse, Bidger i Verdas mest forelska par av Rune Belsvik, Andungen i Dustefjerten og Andungen av Rune Belsvik, Medvédenko i Måken av Anton Tsjekhov, Byttingen i Peer Gynt av Henrik Ibsen, regi Robert Wilson, Herr Bramati i Herr Bima og herr Bramati av Tord Akerbæk.

## Referanser

 


## Eksterne lenker
* 
*
Bartolomeus Rummelhoff

**Bartolomeus Rummelhoff** (født 1758 i Odalen, død 1839 i Østre Moland) er kjent som generalveimester i Kristiansands stift (bispedømme) fra 1790. Den gang var det de nåværende fylkene Agder og Rogaland. 

## Bakgrunn
Rummelhoff gikk syv år på Krigsakademiet i København. I 1782 ble han løytnant og samtidig konduktør i det danske veikorps. I 1790 ble han utnevnt til kaptein, og fikk senere tittel som major. Dette var grunnlaget for stillingen som generalveimester i Kristiansand, og han gjorde ingen tjeneste som offiser etter 1790.

## Vestlandske hovedvei
Han fikk ansvaret for å bygge sammenhengende kjørevei fra Frierfjorden til Stavanger. Veien gikk dels under navnet Vestlandske hovedvei, dels *Postveien*. Veien ble bygd fra år 1790 og utover, under Rummelhoffs ledelse, og var i 1805 ferdig fra Telemark grense til Kristiansand. Veien ble anlagt som kjørevei for embetsmennenes reiser fra by til by, mens bøndene på sine reiser fra byene mot innlandet også i fremtiden måtte klare seg med rideveier, etter Rummelhoffs mening. Det var Rummelhoffs forslag som fikk kongen til å innføre skatt istedenfor pliktarbeid for å gjennomføre veibyggingen. Han fikk også myndighetene til å øke bevilgningene til veibygging. 

*Vestlandske hovedvei* fikk på 1900-tallet navnet Sørlandske hovedvei, og deler av veitraseen har like til vår tid vært europavei E18.

## Død
Bartolomeus Rummelhoff eide en gård på Tveide i Østre Moland nord for Arendal, der han døde i 1839.

## Kilder
*Jens Vevstad: *Aust-Agder fylke gjennom 100 år, 1837–1937* (Arendal 1941), kapittel «Vegstellet».
*Johannes B. Irgens: *Omkring Vestlandske Hovedveg*. Utgitt av Historielaget for Dypvåg, Holt og Tvedestrand. 1978.